Мерзімі: 26.11.2021 Сыныптар: 9 АӘБ

Тәрбие сағаты: Жетістігі үлгі болған Қазақстан

Тәрбие сағатының мақсаты:

* Тәуелсіздік тұғырының биік шыңына жетелейтін оқиғаларға толы тарих беттеріне шолу жасау.
* 30 жыл бойы жеткен ҚР жетістіктері.
* Оқушыларды Отанды, елді, жерді сүюге туған ел тарихын білуге, еліміздің мемлекеттік рәміздерін қастерлеуге тәрбиелеу.

Тәрбие сағатының ресурстары: презентация, видеоролик, таратпа материалдар

Тәрбие сағатының барысы:

Кіріспе бөлім. Қазақстан Республикасының Мемлекеттік Гимні орындалады.

Мұғалім сөзі:

Құрметті оқушылар!

Бүгінгі тәрбие сабағымыз Қазақстан Республикасының Тәуелсіздігінің 30 жылдығына арналады. Тәрбие сағатының мақсатымен таныстыру

Оқушының баяндамасы

Тәуелсіздік! Ата-бабамыз үш ғасырға жуық уақыт бойы армандаған тәуелсіздік!

Алтайдан Алатауға дейін ұлан – ғайыр жерді мекен еткен ата – бабаларымыз тәуелсіздікті арман еткен. Осынау кең даланы көк найзаның ұшымен, сом білектің күшімен қорғаған бабаларымыздың аманатын орындау үшін талай боздақтар жанкештілікке барған. Қаракерей Қабанбай, Қанжығалы Бөгенбай батырлардан бастап, беріректе Бауыржан, Мәншүк, Әлия сынды батырлар сол ел қорғауды ұран еткен, сол үшін құрбан болып, ел құрметіне бөленген батырлар. Ресейдің езгісінде болып, тіліміз бен дінімізден безіп, орыстанғалы тұрғанда Қайрат Рысқұлбеков, Ләззат Асанова сияқты қыршын жастардың құрбандыққа баруы арқасында ғана тәуелсіздік алып, егеменді ел болдық. Міне, содан бері 30 жыл.

Тәуелсіз ел тарихы- отаншылдықтың, ерліктің, елдіктің не екенін дәлелдейтін тамыры терең бай тарих. Елім, Отаным деген қасиетті ұғымдар әр адамзаттың өз табалдырығынан, өз ауылынан, өз өлкесінен басталады.

- Оқушылар, қазіргі кезде сендер ашық аспан, жарық күн сәулесі түсіп тұрған мемлекетте өмір сүріп жатырсыңдар. Білім алуға сендер үшін мүмкіндік мол. Сендер көп уақытарыңды достарыңмен, туған – туыстарыңмен өткізесіңдер, көңілді мерекелерді асыға күтесіңдер.

- Сендерге қандай мерекелер ұнайды? Оларды қалай тойлайсыңдар?

Әрине барлық мейрамдар жақсы. Бірақ олардың арасында біздің мемлекетіміз үшін маңыздылары бар. Соның бірі биылғы Қазақстан Республикасының Тәуелсіздігінің 30-жылдық мерекесі.

«Ой ашар» сұрақ – жауап әдісі. – Отан дегеніміз не? Оны қалай түсінесіңдер? – Біздің Отанымыз -…. – Біз қай ұлтпыз? – Қандай Республикамыз? – Біздің ана тіліміз қандай тіл? – Елбасымыз кім? – Балалар, біз қандай елміз? – Қай жылы тәуелсіздік алдық? – Неше жылдығын тойлағалы жатырмыз? – Желтоқсан оқиғасы қашан, қайда болды? Сонымен қатар біздің рәміздеріміз бар. Кәне, рәміздерді атап шығайықшы. ( әнұран, көк байрақ, елтаңба)

Енді балалар Тәуелсіздік, Отан туралы қандай өлеңдерді білеміз? Айтып көрейік.

Негізгі бөлім.

Қазақстан Республикасы – біздің туып өскен жеріміз, біздің Отанымыз. Бұл жерде қазақ халқы ертеден тұрып келеді.

Қазақтар мал өсіріп, жер игеріп, өз Отанын жаудан қорғаған, жерін болашақ ұрпағына мұра етіп қалдырған, яғни біз үшін.

- Қазақ халқы еркіндікке жету үшін қаншама қиын – қыстау кезеңдерді бастан кешірді.

Мыңдаған жылдық тарихы бар, Қазақстан өз тәуелсіздігін алды.

Осы тарихтан үзінді ретінде видеороликке назар аударайық.

Осы видеороликпен танысқаннан кейін келесі кезеңдерді ретімен орналастырып көрейік.

1.Қазақ хандығы 15-ғ

2. Жоңғар шапқыншылығы17-18ғ

3. Алашорда үкіметі 1917-1920жж

4. Екінші дүниежүзілік соғыс 1941-1945жж

5. Желтоқсан оқиғасы 1986ж

6. Тәуелсіздік 1991ж

Ал, 1986 жылғы оқиға халықтың есінде мәңгі сақталады.

16 – желтоқсанда қазақ жастары Орталық алаңға шығып, Қазақстан тәуелсіздігін талап етті.

Осының нәтижесінде 1991 жылы 16 желтоқсанда Қазақстан Республикасы Тәуелсіздігі туралы заң қабылданды.

Ел болдық егеменді, теңдік алып,

Бар әлем қазақ елін болды танып.

Қайнауы кенге толы Қазақ елі,

Жыл сайын келеді өсіп қанат жайып.

Ал осы аз ғана уақыттың ішінде елімізде елеулі өзгерістер болды. Енді тәуелсіздік хроникасына назар аударайық.

Видеоролик «Тәуелсіздік жетістіктері» таныстырылады.

Оқушылар видеоролик бойынша есінде қалғандарын ретімен айтып шығады

Қорытынды. Кері байланыс. Еркін микрофон.

1. Бүгінгі сабақта қандай әсер алдыңыз
2. Бүгінгі сабақ несімен сізге ұнады
3. Бүгінгі сабақтың сіз үшін қандай тәрбиелік мәні болды?
4. Болашақта тағы да осындай сабақтар болғанын қалайсызба?

Не білдім? Не үйрендім?

«Жақсы тілек» оқушылар тілектерін білдіреді.

Сабақты «Көк тудың желбірегені» әнімен қорытындылаймыз.

Назарларыңызға рахмет!